open-index/open-wikipedia-markdown huggingface dataset:
CamStudio

**CamStudio**, բաց ելակետային կոդով անվճար գործիք աշխատասեղանից տեսանյութերի հեռարձակումի և  AVI, MP4 կամ SWF վրա տեսագրման համար։ Կիրառվում է տեսապրեզենտացիաներ կամ ծրագրային ապահովման օգտագործման դասընթացներ ստեղծելու համար։

## Պատմություն
Ի սկզբանե *CamStudio*-ն թողարկել է *RenderSoft* ընկերությունը 2001 թվականին։ 2003 թվականին eHelp կորպորացիան, որը տիրապետում էր մրցակցող *RoboDemo* (ներկայումս այն կոչվում է Adobe Captivate) արտադրանքին, գնել է ընկերությունը։ eHelp կորպորացիան թողարկել է *CamStudio 2.1* թարմացված տարբերակը՝ իր լիցենզիոն ծրագրային ապահովության ներքո։ Նրանում ուղղվել է մի քանի թերություն և ամենակարևորը՝ *SWF* ստեղծելու եզակի հնարավորությունը։ Ապա *CamStudio 2.0*-ի (վերջին տարբերակը բաց ելակետային կոդով) որպես անվճար ծրագրի զարգացումը թարմացվել է և 2007 թվականի սեպտեմբերին թողարկվել է *CamStudio 2.5 Beta 1*-ը։ Համապատասխանաբար իրականացվել է ռեբրենդինգ և բաց ծրագրային ապահովում։

## Հնարավորություններ
Ծրագիրն ունի հետևյալ առավելությունները․

* ողջ էկրանի, պատուհանի կամ ընդգծված մասի ընդգրկում
* համակարգում տեղադրված ցանկացած կոդեկների պահպանություն
* տեսագրության ֆորմատի ընտրություն
* վեբ-տեսախցիկի աջակցություն
* ձայնագրություն՝ ձայնի ուղեկցությամբ
* ստանդարտ կուրսորի փոխարինում։

## Քննադատություն
Ծրագիրն ունի հետևյալ թերությունները։

* տեսագրումից առաջ բացակայում է ժամաչափը
* չի պահպանում բեռնումը տեսասերվիսներ
* չի կարող ստեղծել էկրանակադրեր
* չունի հայալեզու միջերես։

### Վիրուս
2016 թվականի օգոստոսին VirusTotal-ի վերլուծությունը ցույց է տվել, որ 54 հակավիրուսային ծրագրերից, որոնց թվում էր նաև Dr.Web-ը, տեղակայված ֆայլերում գտել են վնասակար installCore ծրագիրը։ 2017 թվականի փետրվարին հակավիրուսային ծրագրերի քանակը, որոնք հայտնաբերել են վնասակար ծրագրային ապահովում, հասել է 55-ից 31-ի, սակայն մեկ ամիս անց դրանց թիվը կրճատվել է՝ դառնալով 60-ից 17։

## Տես նաև
* Jing!

## Ծանոթագրություններ

## Արտաքին հղումներ
* Պաշտոնական կայք 
* CamStudio-ն SourceForge-ում 
* Նկարագրություն xetcom.com-ում  
* Softpedia-ի խմբագրի ակնարկ CamStudio-ի համար 

Կատեգորիա:2001 ծրագրային ապահովում
Կատեգորիա:GNU GPL արտոնագրով ծրագրային ապահովումներ
Կատեգորիա:Ծրագրային ապահովում այբբենական կարգով
Սուրբ Աստվածածին եկեղեցի (Շիրակավան)

**Սուրբ Աստվածածին եկեղեցի**, հայ առաքելական եկեղեցի Շիրակի մարզի Շիրակավան գյուղում։ Եկեղեցու հիմնարկեքը կատարվել է 2015 թվականի հունիսին, իսկ կառուցումն ավարտին է հասել 2016 թվականի հունիսի 4-ին։

## Պատմություն
1820 թվականից գյուղը ունեցել է եկեղեցի, որը սակայն Ախուրյանի ջրամբարի կառուցման հետևանքով մնացել է ջրի տակ։ Տեղացիների պատմելով երկար տարիներ ջրի տակից վառ լույս էր արձակվում, հենց նույն տեղից, որտեղ եկեղեցու խորանն էր։ Տարիների ընթացքում 17-րդ դարի եկեղեցու քարերը դուրս են բերվել ջրից՝ նոր եկեղեցի կառուցելու նպատակով, սակայն երկար տարիներ չի հաջողվել այն կառուցել։ Այդ քարերի մասն օգտագործվել է նոր եկեղեցու շինարարության ժամանակ։ Եկեղեցու շինարարությունը հովանավորել են ծնունդով շիրակավանցի մոսկվաբնակ Թավրիզյան եղբայրները։

## Կառույց
Եկեղեցին միանավ բազիլիկ կառույց է՝ արևմտյան մուտքի մոտ կից զանգակատնով։ Զանգակատունը կառուցված է կարմիր տուֆով, իսկ բուն եկեղեցին՝ սև և կարմիր տուֆերով, հիմքում օգտագործվել են Ախուրյանի ջրամբարի տակ մնացած 17-րդ դարի եկեղեցու քարերը։ Խորանի աբսիդը կիսաշրջանաձև է, երկու կողմերում ունի ավանդատներ։ Եկեղեցու արևմտյան մուտքի երկու կողմերին ունի մեկական լուսամուտ, հարավային և հյուսիսային պատերին՝ երեքական լուսամուտներ։

Եկեղեցին հարուստ է որմնանկարներով։ Խորանում բեմաքարի մոտ երկու հրեշտակների որմնանկարներ են, իսկ նրանցից վերև պատկերված է Հիսուս Քրիստոսը։ Արևմտյան մուտքի երկու կողմերում պատկերված են քրիստոնեությունը Հայաստան բերած երկու առաքյալները՝ Բարդուղիմեոսը ու Թադևոսը։

## Սուրբ Աստվածածին եկեղեցու որմնանկարների ցանկ
Ստորև ներկայացվում է Շիրակավանի Սուրբ աստվածածին եկեղեցու որմնանկերի ցանկը։

## Պատկերասրահ

Սուրբ Աստվածածին, Շիրակավան 01.jpg|Զանգակատան գմբեթը
Սուրբ Աստվածածին, Շիրակավան 02.jpg|Պատկեր եկեղեցու ներսից


## Ծանոթագրություններ

Կատեգորիա:2016 հիմնադրումներ Հայաստանում
Կատեգորիա:21-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Շիրակի թեմի վանքեր և եկեղեցիներ
Պյոտոր Ռեպկին

**Պյոտոր Ռեպկին** (, ), մուլտիպլիկացիոն ֆիլմերի խորհրդային բեմադրող նկարիչ։

1941 թվականին ավարտել է Մոսկվայի ճարտարապետության ինստիտուտը։ 1944 թվականից աշխատել է «Սոյուզմուլտֆիլմ» ստուդիայում որպես նկարիչ-մուլտիպլիկատոր, իսկ 1949 թվականից աշխատել է նկարված ֆիլմերում` որպես բեմադրող նկարիչ։ «Դիաֆիլմ» ստուդիայի գոյության ամբողջ ընթացում` 1935-1993 թվականներին, աշխատել է այնտեղ։

Եղել է ԽՍՀՄ նկարիչների միության անդամ։ Նկարիչ-գրաֆիկ էր։ Եղել է խորհրդային նշանավոր նկարիչների աստղաբույլի մեջ, որոնք աշխատում էին երիտասարդ սերունդների համար (Վլադիմիր Սուտեև, Տատյանա Մավրինա, Վասիլի Վատագին և ուրիշներ)։

Եղել է ԽՍՀՄ կինեմատոգրաֆիստների միության անդամ։

Նա մոտ 200 մուլտֆիլմերի նկարների հեղինակ է։ Եղել է նաև դիաֆիլմերի նկարների հեղինակ։ Մասնակցել է համամիութենական և միջազգային ցուցահանդեսների։

## Ֆիլմագրություն
### Բեմադրող նկարիչ
* 1950 թվական` Հեքիաթ ձկնորսի և ձկան մասին (մուլտֆիլմ, 1950) 
* 1951 թվական` Սուրբ ծննդյան նախորդ գիշերը
* 1954 թվական` Երաժիշտ այծիկը
* 1955 թվական` Արտասովոր խաղ
* 1956 թվական` Փոքրիկ Շեգոն
* 1956 թվական` Միլիոնը տոպրակի մեջ
* 1957 թվական` Բարև, ընկերներ
* 1958 թվական` Առաջին ջութակ
* 1959 թվական` Բուրատինոյի արկածները (մուլտֆիլմ)
* 1960 թվական` Մուլտիպլիկացիոն Կոկորդիլոսը № 3
* 1960 թվական` Լուսատտիկ № 1
* 1961 թվական` Մուլտիպլիկացիոն Կոկորդիլոսը № 4: Մաքուր ջրում 
* 1962 թվական` Լուսատտիկ № 2
* 1963 թվական` Հոսի՛ր, գետակ
* 1964 թվական` Աքաղաղն ու ներկերը
* 1965 թվական` Վովան անդրսարյան թագավորությունում
* 1966 թվական` Պատուհանը
* 1967 թվական` Մաուգլի (մուլտֆիլմ)
* 1968 թվական` Մաուգլի (մուլտֆիլմ)
* 1968 թվական` Սեփականատերը («Ֆիտիլ» № 69)
* 1969 թվական` Մաուգլի (մուլտֆիլմ)
* 1970 թվական` Մաուգլի (մուլտֆիլմ)
* 1971 թվական` Մաուգլի (մուլտֆիլմ)
* 1972 թվական` Ֆոկան` երկու ձեռքերով հմուտ է
* 1973 թվական` Մաուգլի (մուլտֆիլմ)
* 1973 թվական` Ինչպես է դա պատահել
* 1974 թվական` Ինչպես էր այծիկը պահում երկիրը
* 1975 թվական` Վերադարձրեք Ռեքսին
* 1975 թվական` Իլյա Մուրոմեց։ Նախերգանք

### Նկարիչ-մուլտիպլիկատոր
* 1945 թվական` Կորած հավատարմագիրը
* 1946 թվական` Ուրախության երգը
* 1947 թվական` Սապատավոր ձիուկը
* 1948 թվական` Յոթներանգ ծաղիկը (մուլտֆիլմ)
* 1949 թվական` Մաշենկայի համերգը

## Ծանոթագրություններ

## Գրականություն
*

## Արտաքին հղումներ
* 
* Պյոտոր Ռեպկին` Animator.ru կայքում
* *Պյոտոր Ռեպկին* Դիաֆիլմեր library.ru. կայքում
* Գրքերը և դիաֆիլմերը Պյոտոր Ռեպկինի նկարների հետ մանկական օնլայն գրադարանում
Տիգրան Խաչատրյան

**Տիգրան Խաչատրյան** (), հայ տնտեսագետ, պետական և քաղաքական գործիչ, ՀՀ տնտեսական զարգացման և ներդրումների նախարար (16.10.2018-01.06.2019), ՀՀ էկոնոմիկայի նախարար (2019-2020)։ ՀՀ ֆինանսների նախարար (2021 թվականի օգոստոսի 3-2022 թվականի դեկտեմբերի 19)։ ՀՀ փոխվարչապետ։

## Կրթություն
1987-1992 թթ.- սովորել է Երևանի ժողովրդական տնտեսության ինստիտուտի աշխատանքի էկոնոմիկայի ֆակուլտետում։

1993-1996 թթ.- ՀՀ գիտությունների ազգային ակադեմիայի տնտեսագիտության ինստիտուտի ասպիրանտուրա, Տնտեսության կառավարում։

1996 թ.- Վիեննայի միացյալ ինստիտուտ, Կիրառական շուկայական տնտեսություն։

## Աշխատանքային գործունեություն
1995 թ.- ՀՀ էկոնոմիկայի նախարարության առաջատար մասնագետ։

1995-1996 թթ.- ՀՀ ֆինանսների նախարարության գլխավոր տնտեսագետ։

1996-1998 թթ.- ՀՀ ֆինանսների նախարարության պետական բյուջեի եկամուտների բաժնի պետ։

1998-1999 թթ.- ՀՀ ֆինանսների և էկոնոմիկայի նախարարության հարկային քաղաքականության վարչության պետ։

1999-2001 թթ.- ՀՀ ֆինանսների և էկոնոմիկայի նախարարության պետական եկամուտների քաղաքականության գլխավոր վարչության պետ։

2001-2006 թթ.- ՀՀ ֆինանսների և էկոնոմիկայի նախարարի տեղակալ։

2006-2016 թթ.- Վալլեքս ընկերությունների խումբ, ֆինանսական տնօրեն։

2008-2014 թթ.- Զարգացման հայկական գործակալության խորհրդի անդամ։

2016 թ.- Համահայկական բանկի խորհրդի անդամ։

2016-2018 թթ.- ՀՀ տնտեսական զարգացման և ներդրումների նախարարի տեղակալ։

2018 թ. մարտ-մայիս` ՀՀ տնտեսական զարգացման և ներդրումների նախարարի առաջին տեղակալ։

2018 թ. սեպտեմբեր-հոկտեմբեր` Հայ-Թեք Արմենիա ընկերության տնօրեն։

2018-2019 թթ.- ՀՀ տնտեսական զարգացման և ներդրումների նախարար։

2019 թվականի հունիսի 1-ից` ՀՀ էկոնոմիկայի նախարար։

2021 թվականի օգոստոսի 3-ից` 2022 թվականի դեկտեմբերի 19-ը ՀՀ ֆինանսների նախարար։

2022 թվականի դեկտեմբերի 19-ին նշանակվել է ՀՀ փոխվարչապետ։

## Ընտանիք
Ամուսնացած է, ունի մեկ դուստր և երկու որդի։

## Ծանոթագրություններ

Կատեգորիա:ՀՀ էկոնոմիկայի նախարարներ
Կատեգորիա:Հայ պետական գործիչներ
Կատեգորիա:Հայ տնտեսագետներ
Կատեգորիա:Հայ քաղաքական գործիչներ
Ձմեռային օլիմպիական խաղեր 1956

**Ձմեռային օլիմպիական խաղեր 1956** (, , ), պաշտոնապես հայտնի որպես **VII ձմեռային օլիմպիական խաղեր**, անցկացվել են 1956 թվականի ապրիլի 26-ից մինչև փետրվարի 5-ը Իտալիայի Կորտինա դ’Ամպեցո քաղաքում։ Օլիմպիական խաղերի անցկացման թույլտվությունը նրանց հաջողվել է ստանալ միայն երրորդ փորձից հետո։

Ձմեռային Օլիմպիական խաղերում առաջին անգամ մասնակցություն են ունեցել ԽՍՀՄ մարզիկները (բոլոր սպորտաձևերից՝ բացառությամբ բոբսլեյի և գեղասահքի)՝ ոչ պաշտոնական թիմային հաշվով գրանցելով բացառիկ հաղթանակ։

Օլիմպիական խաղերի բացումը հետաքրքրաշարժ է եղել. օլիմպիական կրակը տանող չմշկորդ Գիդո Կառոլին, վազելու ընթացքում հեռուստատեսային լարի վրա սայթաքելով, ընկել էր, ինչի արդյունքում օլիմպիական կրակը հանգել էր, և ստիպված էին եղել այն կրկին վառել։

## Խաղերի մայրաքաղաքի ընտրություն
Խաղերի անցկացման համար, Կորտինա դ’Ամպեցո-ից բացի, հավակնորդների թվում եղել էին հյուսիսամերիկյան երեք այլ քաղաքներ ևս, որոնցից երկուսը ԱՄՆ-ի Լեյք Փլեսիդ (այստեղ Օլիմպիական խաղերն անցկացվել էին 1932 թվականին) և Կոլորադո Սփրինգս, իսկ մյուսը Կանադայի Մոնրեալ քաղաքներն են եղել։ Քվեարկությունը տեղի էր ունեցել 1949 թվականի ապրիլի 27-ին Հռոմում, ՄՕԿ-ի 43-րդ նստաշրջանում։

## Մարզաձևեր
### Հիմնական տեսակներ

Փակագծերում նշված է խաղարկված մեդալների թիվը։

**Ցուցադրական ելույթներ**

* բացակայել են

**Ծրագրային փոփոխություն**

Նախորդ խաղերի հետ համեմատած, հիմնական ծրագիրը մնացել էր անփոփոխ։ Խաղերում, առաջին անգամ բացակայել էին նաև ցուցադրական ելույթները։

## Մասնակից երկրներ
Մասնակցում էին 32 երկրների մարզիկներ։ Ձմեռային խաղերում դա ռեկորդային թիվ էր։ Գերմանիայի Դեմոկրատական Հանրապետությունը (ԳԴՀ) և Գերմանիայի Դաշնային Հանրապետությունը ներկայացել էին միավորված թիմով։

### Մրցումների անցկացման ժամանակացույց

## Մեդալների արդյունք

## Խաղերի մրցանակակիներ
Օլիմպիական խաղերի հաղթող էր ճանաչվել ավստրիացի Թոնի Զայլերը, ով հաղթել էր դահուկային բոլոր 3 մարզաձևերում։

## Գրականություն
* Кулешов А. П., Соболев П. А., Снежная олимпиада (о VII зимних Олимпийских играх в Кортино д’Ампеццо). — М.:Физкультура и спорт, 1956.—144 с.

## Արտաքին հղումներ
* 
* 

Կատեգորիա:1956 սպորտում
Կատեգորիա:Ձմեռային օլիմպիական խաղեր
Կատեգորիա:Ձմեռային օլիմպիական խաղեր ըստ տարեթվի
Կատեգորիա:Օլիմպիական խաղեր
Ալվարդ Միրզոյան

**Ալվարդ Հենրիկի  Միրզոյան** (), հայ քանոնահարուհի, Երևանի Կոմիտասի անվան պետական կոնսերվատորիայի պրոֆեսոր։

## Կենսագրություն
Ծնվել է  1956 թվականի մարտի 9-ին Երևանում։

1971 թվականին ընդունվել է Ռոմանոս Մելիքյանի անվան երաժշտական ուսումնարան։ Որտեղ քանոնահարուհուն նկատել է ժողգործիքների վարիչ Ալեքսանդր Շահբազյանը։ Շահբազյանը մշակեց քանոնի համար նոր ծրագիր ընդգրկելով ռուսական, եվրոպական, հայ դասական կոմպոզիտորների ստեղծագործությունները, Ալյաբև, Պագանինի, Սարասատե, Սեն-Սանս, Խաչատուրյան, Սաթյան և այլն։  Այս և մի շարք ստեղծագործությունների  առաջին կատարողն էլ Ալվարդ Միրզոյանն էր։ 
1973 թվականին Հանրապետական մրցույթում արժանացել է առաջին մրցանակի և ոսկե մեդալի։
1973 թվականին Վորոնեժում կայացած միջազգային մրցույթ-փառատոնում արժանացել է ոսկե մեդալի։ 
Մասնակցել է նաև Գերմանիայի Վիսբադեն քաղաքում կայացած միջազգային փառատոնին։
1970 ականներին  բազմաթիվ համերգներ ու մենահամերգներ է ունենում Հայաստանում ու նրա սահմաններից դուրս։ համամիութենական ու միջազգային մրցույթ-փառատոնների դափնեկիր Միրզոյանը համերգներով հանդես է եկել Անգլիայում, Ֆրանսիայում, Հոլանդիայում, Հունաստանում, Գերմանիայում, Բելգիայում, Սիրիայում, Իրաքում, Հորդանանում, Կիպրոսում, աֆրիկյան մի շարք երկրներում։ Խորհրդային Միության մի շարք քաղաքներում, Մոսկվայի և Սանկտ-Պետերբուրգի հանրաճանաչ բեմերում։ 
1975 թվականին Խաչատուր Ավետիսյանի հրավերով աշխատել է Թաթուլ Ալթունյանի անվան երգի և պարի պետական անսամբլում որպես մենակատար։
1978 թվականին  Խաչատուր Ավետիսյանի գլխավորությամբ Երևանի Կոմիտասի անվան պետական կոնսերվատորիայում բացվեց ժողովրդական նվագարանների բաժին, որտեղի առաջին ուսանողներից մեկը եղավ  Ալվարդ Միրզոյանը։
Կոնսերվատորիան ավարտելուց հետո ընդունվել է որպես դասախոս ու մինչ օրս դասավանդում է Երևանի Կոմիտասի անվան պետական կոնսերվատորիայում։
2005 թվականից Երևանի Կոմիտասի անվան պետական կոնսերվատորիայի պրոֆեսոր է։

Ալվարդ Միրզոյան կատարել է Խաչատուր Ավետիսյանի գրած նոր ստեղծագործությունների` կոնցերտների, սոնատների, տաղերի, բազմաթիվ պիեսների առաջնանվագը։ Հետևելով քանոնի ծաղկուն շրջանին, մի շարք կոմպոզիտորներ գրեցին նոր ստեղծագործություններ նվիրված քանոնահարուհուն, Երվանդ Երկանյան, Ծովակ Համբարձումյան, Գեղունի Չթչյան, Գևորգ Մանասյան, Ռոբերտ Աթայան և այլք։ 
Կոնսերվատորիան ավարտելուց հետո սովորել է ասպիրանտուրայում։ Մշակույթի նախարարության հատուկ հրամանով ասպիրանտուրայի տեղ է իջեցվել ու նա եղել է առաջին ասպիրանտը։
Նրա սան է եղել Ծովինար Հովհաննիսյանը։ Նրանով են ոգեշնչվել ապագա քանոնահարուհիներ։

## Ծանոթագրություններ

## Արտաքին հղումներ
*
*

Կատեգորիա:Հայ քանոնահարներ
Կատեգորիա:Հայ մանկավարժներ
Մելանի Սքրոֆանո

**Մելանի Սքրոֆանո** (, ), կանադացի դերասանուհի, որն առավել հայտնի է «Վայնոնա Էրփ» (2016-2018) հեռուստասերիալում խաղացած գլխավոր դերով։

## Կենսագրություն
Ծնվել և մեծացել է Օտտավայում՝ ինժեների և կառավարական պաշտոնյայի ընտանիքում։ Ունի իտալական և ֆրանկո-կանադական ծագում։ 13 տարեկան հասակում սկսել է աշխատել որպես ֆոտոմոդել, որից հետո որոշել է դառնալ դերասանուհի։

## Կարիերա
Մեծ էկրանում դերասանուհին առաջին անգամ հայտնվել է 2009 թվականին թողարկված «Սղոց 6» սարսափ ֆիլմում, որում նրան հասել է Ջինայի՝ Ուիլյամ Իստոնի օգնականի դերը, որը զոհվել էր «Կարուսել» կոչվող թակարդում։

2012-2014 թվականներին (3-5 եթերաշրջաններ) նկարահանվել է «Մտքեր կարդացող» հեռուստասերիալում՝ քրեական ռեպորտյոր Թի Թրեմբլեյի դերում։ 2014 թվականին «Գայլեր» ֆիլմում նկարահանվել է Գեյլ Թիմինսի՝ գլխավոր հերոսուհու քրոջ դերում։

2016 թվականից խաղացել է *SyFy* հեռուստաալիքի «Վայնոնա Էրփ» առեղծվածային վեստերն-սերիալի (Բո Սմիթի կոմիքսի էկրանավորումը) գլխավոր դերը։ Երբ 2019 թվականին ի հայտ են եկել լուրեր այն մասին, որ ֆինանսավորման հետ կապված խնդիրների պատճառով սերիալը կարող է փակվել, երկրպագուները շոուն փրկելու համար ստեղծել են սոցիալական ընկերություն, ինչպես նաև Նյու Յորքի Թայմս Սքվերում գովազդային ցուցատախտակով թողարկել են սերիալի գովազդը։ Մելանին նաև աջակցել է երկրպագուներին՝ իր գումարով գնելով բիլբորդներից մեկը։ Արդյունքում հաջորդ եթերաշրջանը արտադրության մեջ է դրվել։

2018 թվականին «Թռչնի երկիր» նուար թրիլլերում խաղացել է գլխավոր դերերից մեկը։

## Անձնական կյանք
2017 թվականին՝ *[[Variety (պարբերական)|Variety]]* ամսագրի հուլիսյան թողարկման ժամանակ, հայտնի է դարձել, որ դերասանուհին հղի է։ 2017 թվականի ապրիլին՝ «Վայնոնա Էրփ»-ի երկրորդ եթերաշրջանի նկարահանումի ավարտից անմիջապես հետո, ծնվել է նրա որդին։ Սքրոֆանոն շոուի երկրորդ եթերաշրջանում հանդես է եկել հղի վիճակում. այն դարձել է եթերաշրջանի սյուժետային կամարներից մեկը։

«Վայնոնա Էրփ» հեռուստասերիալի նկարահանումների ժամանակ նա ծանոթացել է դերասանուհի Դոմինիկ Պրովոստ Չալկլիի հետ, որը սերիալում խաղում էր նրա կրտսեր քրոջ դերը։ Հետագայում նրանք դարձել են մտերիմ ընկերներ։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:1982 ծնունդներ
Կատեգորիա:21-րդ դարի դերասանուհիներ
Կատեգորիա:Դեկտեմբերի 31 ծնունդներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասաններ
Կատեգորիա:Կանադացի հեռուստատեսային դերասանուհիներ
Դիլան Ուիլյամ

**Դիլան Էփ Ռիս Ուիլյամ** (, ), բրիտանացի  Կրթության մասնագետ, վաստակավոր պրոֆեսոր, ձևավորող գնահատման համահիմնադիր UCL Կրթության ինստիտուտում (**IOE**), որը գտնվում է Լոնդոնում։ Ուիլյամն ապրում է Բրեդֆորդ շրջանում (Ֆլորիդայում)։

## Կրթությունը
Ուիլյամը կրթությունը ստացել է Քարդիֆի Ուիթչրչ քերականական դպրոցում և Անգլիայի Մեծ Մանչեսթրի Օլթրինչեմ քերականական դպրոցում, որը նախատեսված էր տղաների համար։ Նա շարունակել է իր կրթությունը Դարհեմի համալսարանում ( գիտությունների բակալավրի աստիճան, 1976 թվական), Միացյալ Թագավորությունում հայտնի հետազոտական(**OU**)  Բաց համալսարանում (Արվեստի բակալավրիատ, 1983), Լոնդոնի (**LSBU**) պոլիտեխնիկական ինստիտուտում (գիտությունների մագիստրոս, 1985 թվական) և Լոնդոնի համալսարանում (1993 թվական՝ գիտությունների թեկնածու)։

## Հետազոտություններ և գործունեություն
Իր  ուսումնասիրության հիմնական նպատակակետը՝ առանցքը, ուսուցիչների պրոֆեսիոնալ զարգացումն է։ 1998 թվականին Փոլ Բլեքի հետ համահեղինակած  գիրքը՝ *«Inside the Black Box»**,* որը թարգմանաբար նշանակում է՝ *«Սև արկղի ներսում»,* ձևավորող գնահատականի վերաբերյալ հաջողված բանավեճային գիրք է։ Այն ունեցել է շուրջ 100.000 գրքի օրինակի վաճառք։ Նա իր գաղափարներն ու մտահղացումները  ցուցադրել է 2010 թվականին BBC Բրիտանական հեռարձակմամբ վավերագրական հեռուստահաղորդումների ժամանակ։ Հաղորդաշարը կոչվում էր *The Classroom Experiment* , թարգմանաբար՝ «Դասարանական փորձարկում», որտեղ Հերցվուդ դպրոցի մի դասարանի ներգրավել էին ակտիվորեն մասնակցել հաղորդաշարին՝ օրինակ՝ պատասխանելու հարցերին։ Հետագայում նա ընդլայնել է իր այս մտահղացումները 2011 թվականին հրատարակած իր գրքում «*Embedded Formative Assessment* », թարգմանաբար՝ «Ներդրված ձևավորող գնահատումը», որտեղ նա նկարագրում է դասարանում արդյունավետ ձևավորող գնահատականի հինգ հիմնական ռազմավարություններ։

Ըստ Գուգլ ակադեմիայի և Սկոպուսի պաշտոնական տվյալների Դիլան Ուիլյամի գիտական հետազոտությունների դիտարկումներից ամենաշատ մեջբերված հրապարակումները վերաբերվում են սովորողների ձևավորող գնահատմանը (AFL):

Դիլան Ուիլյամի կարևոր երեք մտքերից։

Սովորողներին տվեք այնպիսի հետադարձ կապ, որը կօգնի ուսումնառությունն առաջ տանել։ Այսինքն՝ տվեք այնպիսի հետադարձ կապ, որը կօգնի սովորողին հստակ հասկանա՝ ինչ կարելի է անել ավելի լավ աշխատանք կատարելու համար։ Դրանից բացի հետադարձ կապն ու գնահատումը դարձրեք մի բան, որը հասկանալու և ընկալելու համար սովորողները պետք է աշխատանք կատարեն։

Տվեք այնպիսի հարցեր ու հարցադրումներ, որոնք ձեզ կօգնեն հասկանալ, թե սովորողներն ինչ են իրոք հասկացել։ Դրա համար կարող եք տալ հայտորոշիչ հարցեր դասի ընթացքում, ինչպես նաև ախտորոշիչ հարցեր, որոնց հնարավոր չի լինի գուշակելով պատասխանել և անհրաժեշտ կլինի ամբողջ գործընթացը իրոք հասկացած լինել։ Ըստ դրա՝ կարող եք ձեր հետագա դասավանդումը հարմարեցնել սովորողների կարիքներին։

Սովորողներին դիտարկեք որպես իրար ուսումնառության ռեսուրս և իրենք իրենց ուսումնառության տեր։ Դա նշանակում է, որ սովորողները կարող են իրար հետ աշխատել՝ իրար առաջ տանելու համար։ Դրանից բացի անհատները կարող են դառնալ իրենց ուսումնառության տերը՝ տարբեր գործիքների միջոցով, որոնք թույլ կտան տեսնել իրենց առաջընթացն ու նախագծել հետագա աշխատանքը։

## Ծանոթագրություններ

Կատեգորիա:Բրիտանացի գիտնականներ
Կատեգորիա:Լոնդոնի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Բալիջա քարանձավ

**Բալիջա քարանձավ** (), փոքրիկ քարանձավ Բազարից 6 կմ (3.7 մղոն) դեպի հարավ-արևելք։ Քարանձավը գտնվում է Բալիջա գյուղից 600 մ (2000 ֆուտ) դեպի հարավ-արևելք։

Բալիջան  բրածո օրգանիզմների քարանձավ է։ Նրա ընդհանուր երկարությունը 68 մ է (223 ֆուտ)։ Վերին հատվածները կազմված են պալեոզիական դարաշրջանի մարմարից և կրաքարից։ Մուտքի վերևի հատվածը բաղկացած է երկու շերտերից   ներքևի հատվածը՝ հինգ շերտերից, ընդհանուր առմամբ յոթ շերտեր։ Հինգ շերտերը ձևավորվել են երեք դարաշրջանում։ Հատվածներից առաջինը  ձգվում է հյուսիս-արևելք և հարավ-արևմուտք, և բաղկացած է երկու շերտերից։ Երկրորդ հատվածը, որը կազմում են երրորդ և չորրորդ շերտերը, ձևավորվել է երկրորդ էվոլյուցիոն դարաշրջանում, իսկ 5-րդ շերտը ձևավորվել է 20-րդ դարում։ Պատկերասրահը, բաց տարածության մեջ գտնվող լճակի հետ միասին, կազմում են քարանձավի առաջին բաժինը՝ հյուսիս-արևմտյան ուղղությամբ։ Այն բաղկացած է առաջին հարկում ստալակտիտների և ստալագմիտների, ինչպես նաև բրածո դահլիճից, իսկ երկրորդ հարկում՝ թևավոր չղջիկների դահլիճից։ Շքեղ պատկերասրահի երրորդ հարկում ձևավորված են երեք հարակից սրահներ՝ Սնկի, Սյան և Նոր Սրահը։ Քարանձավի տարբեր մասերում ապրում են գաճաճ չղջիկների խմբեր, որոնց կարելի է լսել և զգալ հոտը, որոնց հազվադեպ կարելի է տեսնել։ Քարանձավը հիասքանչ է իր գույների բազմազանությամբ, իսկ ֆիլտրացված օդը հարուստ է թթվածնով։

Նոր Սրահը գտնվում է մուտքից մոտ 45-50 մ (148-164 ոտնաչափ) հեռավորության վրա։ Նոր Սրահում կան  մնացորդներ (գաջե պատերը, գաջապատ նյութերից  պահեստ եւ այլն), որոնք վկայում են պատմական մի հատվածում մարդկանց կողմից օգտագործված լինելու մասին։ Սրահի ներսում կան բազմաթիվ ստալակտիտներ, ստալագմիտներ, սյուներ և ջրամբարներ։

2019 թվականին քարանձավը ներառվել է Թուրքիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատկերասրահ

Պատկեր:Ballıca Cave 1929.jpg|Բալիջա քարանձավի պատկեր
Պատկեր:Ballıca Cave 1933.jpg|Բալիջա քարանձավի պատկեր
Պատկեր:Ballıca Cave 1947.jpg|Բալիջա քարանձավի պատկեր
Պատկեր:Ballıca Cave 1958.jpg|Բալիջա քարանձավի պատկեր
Պատկեր:Ballıca Cave 1998.jpg|Բալիջա քարանձավի պատկեր
Պատկեր:Ballıca Cave 2002.jpg|Բալիջա քարանձավի պատկեր
Պատկեր:Ballıca Cave 2012.jpg|Բալիջա քարանձավի պատկեր


## Ծանոթագրություններ

## Արտաքին հղումներ
*Ballıca Cave
*Virtual Tour of Ballıca Cave
*Description in UNESCO page of Tentative heritage sites

Կատեգորիա:Թուրքիայի աշխարհագրություն
Կատեգորիա:Համաշխարհային ժառանգություն Թուրքիայում
Ռոբ Յանով

**Ռոբ Յանով**  (, ), ամերկացի գրաֆիկական դիզայներ, Apple Inc ընկերության պատկերանիշի հեղինակ։

## Կենսագրություն
Ծնվել է  Կալիֆոռնիա նահանգի Քալվեր-Սիթի քաղաքում։ Սովորել է նույն նահանգի Սան Խոսեի պետական համալսարանի գրաֆիկական դիզայն բաժնում, որից հետո  աշխատել է  Սիլիկոնային հովտի մի շարք փոքր գործակալությունների հետ, որոնք աշխատում էին շատ հեղինակավոր հաճախորդների համար։ 1977 թվականին  աշխատանքի է անցել Պալո-Ալտո քաղաքում գտնվող «Regis McKenna» առևտրով զբաղվող կազմակերպությունում, որտեղ ստեղծագործական հարցերով տնօրենի կողմից  ընտրվել է Apple Computer-ի համար որպես կորպորատիվ ինքնության համար գրաֆիկական ձևավորման դիզայներ։ Շուտով Apple-ի համար նա մշակում է պատկերանիշ։

Apple-ի առաջին ոչ պաշտոնական պատկերանիշի հեղինակը Ռոն Ուայնն էր։ Այդ պատկերանիշում պատկերված էր խնձորի ծառի տակ նստած Իսահակ Նյուտոնը։ Պատկերանիշը թողարկվել է 1976 թվականի ապիլի 1-ին։

Կարճ ժամանակ անց պատկերանիշը փոխարինվեց Ռոբ Յանովի «ծիածանագույն խնձոր» () պատկերանիշով։ Այն հրապարակվել է 1977 թվականի օգոստոսի 4-ի Macintosh Classic 2 թողարկման հետ։ Յանովը ներկայացրել էր պատկերանիշի երկու տարբերակ՝ նորմալ և կծած, որոնցից Ջոբսը ընտրել է երկրորդ տարբերակը։ Յանովի ստեղծած պատկերանիշի մեջ կարևոր է խնձորի ձևը։
մինի|220px|Յանովի ստեղծած պատկերանիշը
Խնձորը, որն ընկել է Նյուտոնի գլխին ընտրվել է որպես գիտելիքների խորհրդանիշ։ 2009 թվականին հարցազրույցներից մեկի ժամանակ Ռոբ Յանովը բացատրել է, թե ինչու է պատկերանիշում  խնձորը կծած․ ըստ նրա նորմալ խնձորը ավելի շատ նման էր  բալի։

Ռոբ Յանովի բացատրությամբ գունավոր պատկերանիշը կապված է նրա հետ, որ Apple-ը թողարկում է գունավոր մոնիտորներով համակարգիչներ։ Այն ժամանակ Էփլ Մակինտոշ ընկերության համակարգիչների էկրանը կարող էր արտացոլել 6 գույն։ Հենց այդ գույներն էլ նշված են պատկերանիշում։ Յանովը գույները դասավորել է պատահական կարգով, միայն կանաչ գույնը տեղակայված է եղել առաջին տեղում։

Կա ևս մի լեգենդ, որ պատկերանշանի վրա գունավոր շերտերն ավելացվել է պատիվ  Ալան Թյուրինգի։

Ռոբ Յանովի ձևավորած գունավոր կծած խնձորի տեսքով պատկերանիծը մնաց մինչև 1999 թվականը։

Դրանից հետո Ռոբն աշխատել է Նյու Յորքի և Չիկագոյի առաջատար գործակալություններում, մշակել  դիզայն հայտնի ապրանքանիշերի համար։ Եղել է խոսքի վարպետ, Կիպրոսի Արևելյան Միջերկրական համալսարանում հանդես է եկել դասախոսություններով։

## Ծանոթագրություններ

## Արտաքին հղումներ
*Легендарное яблоко: как появился логотип Apple 
*The story behind the Apple logo
* 

Կատեգորիա:Ամերիկացի դիզայներներ
Կատեգորիա:Գրաֆիկական դիզայներներ
Ծիրանի այգիներ (ֆիլմ, 2016)

**«Ծիրանի այգիներ»,** 2016 թվականի հայկական գեղարվեստական կինոնկար, որի ռեժիսորն ու սցենարիստն է Փուրիա Հեյդարի Ուրեխը։

## Սյուժե
Իրանահայ տրանս-տղամարդ Արամը, ով մանկուց բնակվում է ԱՄՆ-ում, վերադառնում է Հայաստան՝ ծանոթանալու իր ընկերուհու պահպանողական ընտանիքին և նրան ամուսնության առաջարկություն անելու։ Ուղևորությունը տևում է մի ամբողջ օր, և Արամի եղբայրն օգնում է նրան պատրաստվել հանդիպմանը ՝ միաժամանակ համակերպվելով Արամի տրանս-անցումի հետ։

## Մրցանակներ
* 2017՝ Կանզաս Սիթիի «Out Here Now» ԼԳԲՏ փառատոնի գեղարվեստական ֆիլմում արտահայտվելու համարձակության համար մրցանակ։
* 2017՝ Հանդիսատեսի համակրանքի մրցանակ Ամստերդամի «Վարդագույն կինոօրերում»։

## Ընդունում
«Ծիրանի այգիներ» ֆիլմը մինչ այժմ 51 փառատոնի է ներկայացվել։ Սակայն Հայաստանում պևեմիերան չի կայացել մինչ օրս։ Հայ հասարակությունում ֆիլմի թեման նույնպես քննարկման դրվեց՝ տարակարծությունների տեղիք տալով։ Այն ընդգրված է եղել «Ոսկե ծիրան» միջազգային կինոփառատոնի «Հայացք ներսից և դրսից» արտամրցութային ծրագրում, բայց ծրագիրն ամբողջությամբ հանվեց, և ինչպես այս ֆիլմը, այնպես էլ դրանում ընդգրկված մյուս ֆիլմերը չցուցադրվեցին փառատոնի շրջանակում։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:ԼԳԲՏ ֆիլմեր
Կատեգորիա:Հայկական դրամա ֆիլմեր
Կատեգորիա:Հայկական մելոդրամա ֆիլմեր
Կատեգորիա:Հայկական ֆիլմեր ԼԳԲՏ մասին
Կատեգորիա:Ֆիլմեր այբբենական կարգով
Էմիբեթ Մաքնալթի

**Էմիբեթ Մաքնալթի** (, ), իռլանդա-կանադացի դերասանուհի։ 2017 թվականին Մաքնալթին կատարել է Աննա Շիրլիի դերը CBC/Նեթֆլիքս-ի «Anne with an E» հեռուստասերիալում, որը նկարահանվել է «Աննան կանաչ կտուրներից» վեպի հիման վրա։

Մաքնալթին նկարահանվել է «Ագաթա Ռեյզին» հեռուստասերիալում, որպես երիտասարդ Ագաթա։

## Կենսագրություն
Էմիբեթ Մաքնալթին ծնվել է 2001 թվականի նոյեմբերի 7-ին Իռլանդիայում։ Նա իռլանդացի հոր և կանադացի մոր միակ երեխան է։ Էմիբեթը մեծացել է Լետերկեննիից ոչ հեռու գյուղական վայրում՝ Դոնեգոլում, և ստացել տնային կրթություն։ Հարցազրույցներից մեկում նա հայտարարել է, որ երբեք չի եղել դպրոցում. «Դա հիանալի է,-ասաց նա տնային ուսուցման մասին,-ինձ իսկապես դուր եկավ, և ես չեմ կարծում, որ ինչ-որ բան բաց եմ թողել»։ Այժմ նա սովորում է ինտերնետում։ Նա դա նկարագրեց որպես «ինքնակարգապահության մի տեսակ»։

## Ֆիլմագրություն

## Ծանոթագրություններ

## Արտաքին հղումներ
*
                                                                                                               

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Մարկ Օ'Բրայեն

**Մարկ Օ'Բրայեն** (, ) կանադացի դերասան և ռեժիսոր, որն իր դերերով առավել հայտնի է «Դոյլի Հանրապետությունը» ֆիլմում, որպես Դես Քորթնի և  «Դադարեցրու և այրիր» ֆիլմում, որպես Թոմ Ռենդոն։ Նա «Լավագույն դերասան» անվանակարգում արժանացել է «Կանադական էկրան» մրցանակին «8-րդ Կանադական Էկրան» մրցանակաբաշխության ժամանակ՝ Թերի Սավչուկի դերում՝ «Դարպասապահ» կենսագրական դրամատիկական ֆիլմում։

## Անձնական կյանք
2013 թվականի հունվարի 6-ին Օ'Բրայենն ամուսնացել է իր գործընկերոջ՝ CBC ալիքի աստղ Ջորջինա Ռայլիի հետ, ում հետ ծանոթացել է  2011 թվականին «Դոյլի Հանրապետությունը» ֆիլմի նկարահանումների ժամանակ։

## Ֆիլմագրություն
### Ֆիլմ

### Հեռուստասերիալ

### Ռեժիսոր, պրոդյուսեր և գրող

## Ծանոթագրություններ

## Արտաքին հղումներ
*
*

Կատեգորիա:Կանադացի դերասաններ
Կատեգորիա:Կանադացի ռեժիսորներ
Կատեգորիա:Կանադացի կինոդերասաններ
Կատեգորիա:Կանադացի սցենարիստներ
Կատեգորիա:Կանադացի կինոռեժիսորներ
Կատեգորիա:Կանադացի հեռուստատեսային դերասաններ
Կատեգորիա:Թատրոնի դերասաններ
Մենք երբեք եղբայրներ չենք լինի

**«Մենք երբեք եղբայրներ չենք լինի»** (), ուկրաինացի բանաստեղծուհի Անաստասիա Դմիտրուկի բանաստեղծությունը, որը գրվել է 2014 թվականի մարտին Ղրիմի իրադարձությունների ժամանակ։ Հեղինակի խոսքով՝ սա Ռուսաստանին ուղղված բանաստեղծություն է՝ «այն եղբայրական սիրո մասին, որը ոչ ոք չի տեսել, բայց բոլորը դրա մասին խոսում են»։

Բանաստեղծության հիմքում «պայքարի գաղափարը գովերգելն է..., պայքարի պաթոսը և հեղափոխական ռոմանտիկայի հերոսացումը՝ ի հակակշիռ ռուս ժողովրդի ստրկամտության»։

Լիտվացի երաժիշտները գրել և կատարել են երգ այս բանաստեղծության խոսքերի վրա, երաժշտության հեղինակը Կլայպեդյան երաժշտական թատրոնի մեներգիչ Վիրգիս Պուպշիսն է, կատարողների թվում են երգիչ Յարոնիմաս Միլյուսը։

## Ժողովրդականություն և գնահատականներ
170px|thumb|left|Անաստասիա Դմիտրուկ, 2015
Ուկրաինայում հանդիսատեսը մեծամասամբ հավանության է արժանացրել բանաստեղծությունը, իսկ Ռուսաստանում՝ տհաճության։ Ռուսական և ուկրաինական համացանցում սկսել են հայտնվել «պատասխաններ» և նմանատիպ ստեղծագործություններ՝ երկու ժողովուրդների միջև հարաբերությունների թեմայով։ Այսպես, 2014 թվականի մարտ-ապրիլ ամիսներին համացանցում հայտնվել է ավելի քան հարյուր տեսանյութ, որոնց վերնագրում հիշատակվել է Դմիտրուկը կամ նրա բանաստեղծությունը։ Բանաստեղծուհին նշել է, որ Ուկրաինայում բանաստեղծությունը շատերին դուր չի եկել՝ «հիմնականում Արևելքի մարդկանց»։

Պատասխան հատվածում ընդդիմախոսները անհամաձայնություն են հայտնել Դմիտրուկի «եղբայրական հարաբերությունների դարաշրջանն ավարտելու» թեզիսի մասին։ Ղրիմի և Դոնբասի հեղինակների մի մասը համաձայնվել է այն կարծիքի հետ, որ «մենք միշտ ձեզ հետ եղբայրներ ենք լինելու», սակայն մյուսները, ընդհակառակը, ասել են, որ «դուք երբեք եղբայրներ չեք եղել»։ Մի շարք պատասխան տեսահոլովակներում Դմիտրուկի քննադատության համար օգտագործվել է նրա բանաստեղծությունը։

Պատմաբան Դմիտրի Լաբաուրին բանաստեղծությունը համարում է «բեկումնային ժամանակաշրջանի» խորհրդանիշ, երբ երկու ժողովուրդների պատմական ուղիներն ու ճակատագրերը վերջնականապես բաժանվեցին։

Լոնդոնի տնտեսագիտության և քաղաքական գիտությունների դպրոցի պրոֆեսոր Վլադիսլավ Զուբոկի գնահատմամբ՝ «մենք երբեք եղբայրներ չենք լինի» բանաստեղծությունը մարդու ազգային ինքնագիտակցության արտահայտությունն է, որը ձևավորվել է բացառապես ինքնուրույն Ուկրաինայի պայմաններում։

## Ծանոթագրություններ

Կատեգորիա:Բանաստեղծություններ
Կատեգորիա:Ռուս-ուկրաինական հարաբերություններ
Peanuts

***Peanuts,*** ամեն օր ցուցադրվող ամերիկական կոմիքս, որը ստեղծել է Չարլզ Շուլցը։ Կոմիքսը թողարկվել է 1950 հոկտեմբերի 2-ից մինչև 2000 թվականի փետրվարի 13-ը։ Կոմիքսի անունով կա նաև նույնանուն մուլտիպլիկացիա, որը թողարկվել է 1965 թվականին։ *Peanuts* կոմիքսը, որի թիվը հասնում է 17 897-ի, համարվում է ամենահայտնի կոմիքսներից մեկը, որը մեծ ազդեցություն է թողել ամբողջ արդյունաբերությունում։

Իր հայտնիության պիկին հասել է, երբ հրատարակվել է 2600-ից ավելի թերթերում, թարգմանվել է 21 լեզուներով և այն կարդացել են աշխարհի 75 երկրներից 365 մլն մարդ։ Հաշվի առնելով կոմիքսի մոտիվներով թողարկված ամբողջ կողմնակի արտադրանքը՝ Շուլցը վաստակել է ավելի քան 1 մլրդ դոլար։ Ներկայումս շատ թերթերում շարունակում են վերահրատարակել կոմիքսի հին թողարկումները։

Կոմիքսը մեծ հաջողության է հասել իր հատուկ թողարկումները հեռուստատեսությամբ ցուցադրելով, որոնցից են՝ «Չարլի Բրաունի ծնունդը» և «Սա մեծ դդում է, Չարլի Բրաուն»։ Հաղթել կամ առաջադրվել է Էմմի մրցանակում։

## Պատմություն
*Peanuts* կոմքսի կերպարների նախատիպերը հայտնվել են *Li’l Folks* գրքում, որը թողարկվել է Շուլցի հայրենի քաղաքում՝ 1947-ից մինչև 1950 թվականը։ Այս գրքում Շուլցը առաջին անգամ օգտագործել է Չարլի Բրաուն անունը, ինչպես նաև գրքում ներկայացվել է շունը, որը նման է եղել Սնուփիի վաղ տեսակին։
ձախից|մինի|276x276փքս
1950 թվականի հոկտեմբերի 2-ին կոմիքսը առաջին անգամ հայտնվել է ութ թերթերում՝ The Washington Post, The Chicago Tribune, The Minneapolis Tribune, The Allentown Call-Chronicle, The Bethlehem Globe-Times, The Denver Post, The Seattle Times և The Boston Globe: Սկսած այդ օրից՝ կոմիքսը սկսում է թերթերում ամեն օր հրատարակվել։ Ամենառաջին թողարկման մեջ Չարլի Բրաունի հետ հանդես են գալիս երկու ուրիշ կերպարներ՝ Շերմին և Պեթին։ Սնուփին առաջին անգամ կոմիքսում հայտնվել է երրորդ սեզոնում՝ հոկտեմբերի չորսին։

Թողարկումը շարունակվել է մինչև հեղինակի մահանալը, ով մահացել է 2000 թվականի փետրվարի 12-ին։ Հաջորդ օրը թերթերում հրատարակվում է կոմիքսի վերջին թողարկումըխոսքը իր ընթերցողներին։

## Ծանոթագրություններ

## Արտաքին հղումներ

* ''Peanuts պաշտոնական կայք''
* ''Peanuts կոմիքսը'' GoComics.com կայքում 
* ''Peanuts'' Collector Club 

Կատեգորիա:Ամերիկյան մշակույթ
Կատեգորիա: Կոմիքսներ
Կարեն Մարգարյան (ծանրորդ)

**Կարեն Մարգարյան** (), հայ ծանրորդ։ 2018 թվականի ամառային պատանեկան Օլիմպիական խաղերում, 77 կգ քաշային կարգում 
նվաճել է ոսկե մեդալ, որոնք տեղի են ունեցել Բուենոս Այրեսում, Արգենտինա։

## Կենսագրություն
Կարեն Մարգարյանը ծնվել է 2001 թվականի ապրիլի 26-ին Էջմիածին քաղաքում։ Սովորել է Գեղակերտի դպրոցում։ Հաճախում է Յուրի Սարգսյանի անվան ծանրամարտի դպրոց։ 2016 թվականին Լեհաստանում Եվրոպայի առաջնությունում գրավել է առաջին հորիզոնականը և ստացել «Լավագույն մարզիկ» կոչումը։

2018 թվականին Իտալիայում կրկին մասնակցել է Եվրոպայի առաջնությանը և գրավել առաջին հորիզոնականը։ Նույն տարում Բուենոս Այրեսում մասնակցել է պատանեկան Օլիմպիական խաղերին, որտեղ դարձել է չեմպիոն։

2019 թվականին Բուխարեստում կայացած ծանրամարտի մինչև 23 տարեկանների և պատանիների Եվրոպայի առաջնությունում բրոնզե մեդալ է նվաճել ձգում վարժությունում՝ 81 կգ քաշով։

Սովորում է Ֆիզիկական կուլտուրայի հայկական պետական ինստիտուտում։ Ազատ ժամանակ զբաղվում է նաև լողով։

## Ծանոթագրություններ

Կատեգորիա:Հայ ծանրամարտիկներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
120 հարված րոպեում

**«120 հարված րոպեում»** () - 2017 թվականի ֆրանսիական կինոդրամա, որը նկարահանել է ռեժիսոր Ռոբեն Կամպիյոն։ Ֆիլմը մասնակցել Է Կաննի 70-րդ միջազգային կինոփառատոնի (2017) հիմնական մրցութային ծրագրում «Ոսկե արմավենու ճյուղի» համար պայքարում։ Ֆիլմը ստացել է փառատոնի Գրան պրին, Queer Palm մրցանակը՝ որպես ԼԳԲՏ թեմաներով Լավագույն ֆիլմ, ինչպես նաև ՖԻՊՐԵՍԻԻ մրցանակ։

## Սյուժե
Փարիզ, 1990-ականների սկիզբ։ Չնայած մարդիկ ավելի քան մեկ տասնամյակ մահանում են ՁԻԱՀ-ից, փարիզյան Act-Up-ի ակտիվիստներն ավելի ու ավելի են բողոքում ընդդեմ ընդհանուր անտարբերության։ Նաթանը դառնում է այն խմբի անդամներից մեկը, որը տեղեկատվություն է տարածում հիվանդության մասին։ Այնուամենայնիվ, համայնքի ղեկավարներից մեկի՝ Շոնի արմատականությունը մտահոգություն է առաջացնում ոչ միայն նորեկի, այլև մյուս ակտիվիստների համար...

## Դերերում
* Նահուել Պերես Բիսկայարտ - *Շոն Դալմազո* 
* Առնո Վալուա - *Նաթան* 
* Ադել Հանել - *Սոֆի* 
* Անտուան Ռեյնարթց - *Թիբալդ* 
* Արիել Բորենշթեյն - *Ջերեմի* 
* Ֆելիքս Մարիտու - *Մաքս* 
* Ալոիս Սավաժ - *Եվա* 
* Սիմոն Բուրգադ - *Ղուկաս* 
* Սիմոն Գելա - *Մարկուս* 
* Կարոլի Ռուսյե - *Մյուրիել*

## Մրցանակներ և անվանակարգեր
**[[Սեզար (կինոմրցանակ)|Սեզար]] մրցանակ - 2018** (6 մրցանակ 13 անվանակարգերից)։

* Լավագույն ֆիլմ` *ռեժ.* Ռոբին Կամպիլո, *պրոդյուսերներ՝* Յուգ Շարբոնո, Մարին-Անժ Լուչիանի (**մրցանակ**) 
* Լավագույն ռեժիսոր՝ Ռոբին Կամպիլո (անվանակարգ) 
* Լավագույն օրիգինալ սցենար՝ Ռոբին Կամպիլո (**մրցանակ**) 
* Երկրորդ պլանի լավագույն դերասան՝ Անտուան Ռեյնարտց (**մրցանակ**) 
* Երկրորդ պլանի լավագույն դերասանուհի՝ Ադել Հանել (անվանակարգ) 
* Առավել խոստումնալից դերասան՝ Նահուել Պերես Բիսկայարտ (**մրցանակ**) 
* Առավել խոստումնալից դերասան` Առնո Վալոիս (անվանակարգ) 
* Լավագույն կինոերաշժտություն՝ Առնո Ռեբոտինի (**մրցանակ**) 
* Լավագույն մոնտախժ՝ Ռոբին Կամպիլո (**մրցանակ**) 
* Օպերատորի լավագույն աշխատանք` Ժաննա Լապուարին (անվանակարգ) 
* Լավագույն դեկորացիաներ՝ Էմանուել Դուպլեթ (անվանակարգ) 
* Լավագույն զգեստներ՝ Իզաբել Պանետյեր (անվանակարգ) 
* Լավագույն ձայն՝ Ժուլյեն Սիկար, Վալերի Դելյուք, Ժան-Պիեռ Լաֆորս (անվանակարգ)

## Նշումներ

## Հղումներ
*      link=| 10 աստղից 7,6link=| 10 աստղից 7,6link=| 10 աստղից 7,6link=| 10 աստղից 7,6link=| 10 աստղից 7,6link=| 10 աստղից 7,6link=| 10 աստղից 7,6link=| 10 աստղից 7,6link=| 10 աստղից 7,6link=| 10 աստղից 7,6
* Ֆիլմի ակնարկ բազմազանության վերաբերյալ   ) 
* Կինոնկարի ակնարկ ` The Hollywood Reporter- ում   ) 

Կատեգորիա:2010-ականների ֆրանսիական ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:ԼԳԲՏ ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:2010-ականների ֆրանսերեն ֆիլմեր
Տատյանա Տոլմաչովա

**Տատյանա Տոլմաչովա** (. օրիորդական ազգանունը՝ Գրանատկինա, ), խորհրդային գեղասահորդ, մարզիչ, գեղասահքի խորհրդային դպրոցի հիմնադիրը։ ԽՍՀՄ սպորտի վաստակավոր վարպետ։ Պատվո լեգեոնի շքանշանի ասպետ (1997)։

## Կենսագրություն

Ծնվել է սպորտային ընտանիքում (եղբայրը` ֆուտբոլիստ և հոկեյիստ Վ. Ա. Գրանատկինը)։ Սկսել է սահել որպես մենասահորդուհի։ 1929 թվականից ներկայացրել է «Դինամոն»։ 1930-ականների սկզբին Ա. Ֆ. Տոլմաչովի հետ հանդես է եկել զուգասահքում։ Միջազգային մրցույթներում ԽՍՀՄ-ի չմասնակցելը Տոլմաչովային հնարավորություն էր տալիս հանդես գալ միայն Համամիութենական Միությունում։ Նրա սպորտային արդյունքները հին լինելու պատճառով, ըստ տարբեր աղբյուրների, շատ տարբեր են։ Ռուսաստանի Դաշնության Գեղասահքի ֆեդերացիան ներկայացնում է 1946 թվականի տվյալներ հաղթանակների մասին կատարումների ավարտի վերաբերյալ՝ 7 մենասահքի և 8 զուգասահքի։ «Դինամո»-ն նշում է, որ մինչ 1952 թվականը նա եղել է ԽՍՀՄ 10-ակի չեմպիոն, սակայն մենասահքում՝ 2 անգամ։ Նրա գերեզմանաքարի վրա նշված է, որ 13 անգամ եղել է չեմպիոն։

Ավելի ճշգրիտ ուսումնասիրությամբ կարելի է հասկանալ, որ մենասահքում Տ.Գրանատկինան, հավանաբար, ԽՍՀՄ չեմպիոն է եղել մինչև 7 անգամ՝ 1931-1937թթ.  (մրցաշարեր մի քանի տարի չէին անցկացվում), զուգասահքում՝ 10 անգամ՝ 1937 թվականին (առաջին հորիզոնականը կիսվել է Ռ. Նովոժիլովա-Բ. Գանդելսման զույգի հետ), 1938 թ., 1941 թ. և 1945-1951թթ. անընդմեջ, և այդ տվյալները դեռ ամբողջությամբ չեն ավարտվել։ Սակայն, ամեն դեպքում, ընդհանուր առմամբ, Տոլմաչովան (Գրանատկինա) հաղթել է ԽՍՀՄ-ի առաջնությունում բացարձակ ռեկորդային թվով (մինչև 18 անգամ)։

Մինչև ելույթների ավարտը աշխատել է որպես մարզիչ, այնուհետև (1946 թ.) ստեղծել է սեկցիա (մանկապատանեկան սպորտդպրոցից հետո) Պատանի պիոներների կայարանում (ավելի ուշ` մարզադաշտում)։ Նա դարձել է գեղասահքի խորհրդային դպրոցի հիմնադիրներից (Ն.Ա. Պանին-Կոլոմենկինի հետ միասին)։ Տ.Գրանատկինան պատրաստել է ավելի քան մեկ տասնյակից ավելի ԽՍՀՄ չեմպիոններ, այնուհետև՝ Եվրոպայի և Աշխարհի՝ Ալեքսանդր Վեդենին, Գալինա Գրժիբովսկայա (Կուխար), Ի. Գրիշկովա, Վալենտին Զախարով, Նոննա Կարտավենկո (Նեստեգինա), Տատյանա Նեմցովա, Ե.Օսիպովա (Չայկովսկայա), Լ. Պախոմովա, Ելենա Շչեգլովա, Սերգեյ Չետվերուխին, Վ. Կովալյով և այլն։

Ավարտել է մարզչական բարձրագույն դպրոցը։

1937 թվականին ամուսնացել է իր պարազույգի՝ Ա.Ֆ. Տոլմաչյովայի հետ։ 1938 թվականին ծնվել է որդին՝ Ալեքսանդրը։

Աճյունասափորը թաղվել է Ալեքսեևյան գերեզմանատանը։

## Ծանոթագրություններ

Կատեգորիա:ԽՍՀՄ սպորտի վաստակավոր վարպետներ
Կատեգորիա:Պատվո լեգեոնի շքանշանի ասպետներ
Գրեգորի Դիզ

**Գրեգորի Դիզ** (, , ), ամերիկացի գիտնական, պրոֆեսոր, «Դյուկի համալսարանի» Սոցիալական ձեռնարկատիրության հիմնադիրը և տնօրենը։

Գրեգորի Դիզն առաջինն է եղել, որ ներկայացրել է սոցիալական ձեռնարկատիրությունը որպես մասնագիտություն և ակադեմիական գիտական դիսցիպլին 1990-ական թվականների կեսերին։

Գրեգորի Դիզը երկու գրքերի ( և ), մոտ 60 գիտական հոդվածների, բազմաթիվ հետազոտությունների և մեթոդական մշակումների հեղինակ է, որոնցում ցույց է տվել, որ ձեռնարկատիրության և նորարարությունների պրակտիկան կարող են համադրվել սոցիալական լուծումների հետ` աղքատության, շրջակա միջավայրի աղտոտվածության և այլ հիմնախնդիրների դեմ պայքարում։

Ի հավելումն ակադեմիական գործունեության` Դիզն աշխատել է The Bridgespan Group, Inc., ինչպես նաև` այլ կազմակերպությունների դիտորդական խորհուրդներում, նախագահել է Համաշխարհային տնտեսական ֆորումի սոցիալական նորարարությունների սեկցիաներ, եղել է Journal of Social Entrepreneurship և Social Enterprise Journal պարբերականների խմբագրական խորհուրդներում, աշխատել է Kauffman Foundation-ում։

## Կենսագրություն
Գրեգորի Դիզը ծնվել է 1950 թվականին։

Ավարտել է Ցինցինատիի համալսարանը` բակալավրի աստիճանով, մագիստրոսի աստիճան է ստացել Եյլի համալսարանում և դոկտորական աստիճան` Ջոնս Հոփքինսի համալսարանում։

Կրթություն ստանալուց հետո աշխատել է որպես խորհրդատու McKinsey & Company-ում:0

Դիզն իր ակադեմիական կարիերան սկսել է Եյլի համալսարանի մենեջմենթի դպրոցում (), իսկ ավելի ուշ սկսել է դասավանդել Հարվարդի բիզնես դպրոցում, որտեղ հանդես է եկել սոցիալական ձեռնարկատիրության դասընթաց ստեղծելու նախաձեռնությամբ։

1995 թվականին արժանացել է Harvard’s Apgar Award for Innovation in Teaching մրցանակին։

Որոշ ժամանակ սոցիալական ձեռնարկատիրության զարգացմամբ զբաղվելուց հետո վերադարձել է Սթենֆորդի համալսարանի Բիզնեսի բարձրագույն դպրոց (), որտեղ նա մշակել է բակալավրիատի, մագիստրատուրայի և բիզնես դասընթացի ծրագրեր և օգնել է Սթենֆորդի սոցիալական նորարարությունների կենտրոնի բացմանը։

1998 թվականին հրատարակել է «Սոցիալական ձեռնարկատիրության իմաստը» հոդվածը ():

2001 թվականին Դիզն սկսել է աշխատել Ֆուկուայի բիզնես դպրոցում։

Գրեգ Դիզը և Բես Անդերսոնը () ստեղծել են Դյուկի համալսարանին կից Սոցիալական ձեռնարկատիրության զարգացմանը կենտրոնը (CASE).

2007 թվականին Ասպենի ինստիտուտը () և Աշոկա հիմնադրամը պարգևատրել են Գրեգորի Դիզին` սոցիալական ձեռնարկատիրության ոլորտում ունեցած ձեռքբերումների համար։

2012 թվականին ԱՄՆ Միջազգային զարգացման գործակալությունը պարգևատրել է Սոցիալական ձեռնարկատիրության զարգացման կենտրոնին ու դրա զարգացման համար հատկացրել է 10 մլն ամերիկյան դոլար։

Գրեգորի Դիզը մահացել է 2013 թվականի դեկտեմբերի 20-ին, 63 տարեկան հասակում, Դյուկի համալսարանի հիվանդանոցում։

## Ծանոթագրություններ

Կատեգորիա:Ամերիկացի գիտնականներ
Կատեգորիա:Ամերիկացի տնտեսագետներ
Կատեգորիա:Գիտնականներ այբբենական կարգով
Կատեգորիա:Գիտությունների դոկտորներ
Թաուպո (լիճ)

**Թաուպո** (, ), լիճ Նոր Զելանդիայի Հյուսիսային կղզում, նույնանուն հրաբխի կալդերայում։ Ափին ընկած բնակավայրերից ամենամեծը Թաուպո քաղաքն է, լճում գտնվող կղզիներից խոշորագույնը՝ Մոտուտաիկոն։ Լիճը հատելով է իր հոսքը շարունակում Նոր Զելանդիայի ամենաերկար գետը՝ Ուայքատոն։ Լիճն են թափվում ընդհանուր առմամբ շուրջ երեք տասնյակ գետ ու գետակ։ Ամենախոր կետը ընկած է կենտրոնական մասից դեպի արևելք։

## Համառոտ տեղեկատվություն
Թաուպոն Նոր Զելանդիայի ամենամեծ լիճն է, ինչպես նաև՝ քաղցրահամ ջրով ամենամեծ լիճը Խաղաղ օվկիանոսի հարավային տարածաշրջանում՝ ներառյալ Ավստրալիան։ Նրա հայելու մակերեսը մոտավորապես 623 քառակուսի կիլոմետր է, առավելագույն խորությունը՝ 163 մետր, ափագծի պարագիծը՝ 153 կիլոմետր, ջրահավաք ավազանի մակերեսը՝ 3327 քառակուսի կիլոմետր։ Լիճն առաջացել է Թաուպո հրաբխի գերհզոր ժայթքման հետևանքով, մոտավորապես 27 000 տարի առաջ։ Նրա ծագման, պատմության, բնույթի մասին հանգամանորեն գրել է Ժյուլ Վեռնը իր «Նավապետ Գրանտի որդիները» (1868) վեպի եզրափակիչ մասում։

Թաուպո լիճը հանգստի սիրված վայր է ոչ մային նորզելանդացիների, այլև արտասահմանյան հազարավոր զբոսաշրջիկների համար. տարեկան միջին հաշվով 1,2 միլիոն այցելու է լինում այստեղ։

Լիճը հարազատ տարերք է *Paranephrops* տեսակի խեցգետինների, *Galaxias* տեսակի մանրաձկների համար։ 19-րդ դարի վերջերից այստեղ բուծում են նաև Եվրոպայից ու Կալիֆոռնիայից բերված գետի կարմրախայտ (*Salmo trutta*) ու ծիածանային իշխան (*Oncorhynchus mykiss*) և վերջիններիս համար որպես կեր ծառայող *Retropinnidae* մանրաձկներ։ Ստորջրյա երկրաջերմուկային աղբյուրների շուրջն էլ իրենց գոյությունն են պահպանում սպունգանմաններն ու վերջիններիս հետ կապված անողնաշարավորները։
 

## Պատկերասրահ

LakeTaupo-FullLakeView.jpg|Լիճը
Lake taupo landsat.jpg|Արբանյակային լուսանկարը
LakeTaupo-RockCarvings.jpg|Ափամերձ ժայռապատկերներ
Laketaupo.jpg|


## Գրականություն
* 

## Ծանոթագրություններ

## Արտաքին հղումներ
* Զբոսաշրջային տեղեկատվություն
* Вебкамери на берегах озера
* http://commons.wikimedia.org/wiki/Lake_Taupo?uselang=de
* Destination Lake Taupo
* Turangi and Lake Taupo Website 
* Lake Taupo Webcam
* History and legends of Lake Taupo
* Lake Taupo water quality

Կատեգորիա:Լճեր այբբենական կարգով
Կատեգորիա:Խառնարանային լճեր
Կատեգորիա:Նոր Զելանդիայի լճեր
Repetier-Host

**Repetier-Host**, եռաչափ տպագրության հավելված, որն ստեղծվել է Hot-World GmbH & Co. KG կազմակերպության կողմից։ Այն նախատեսված է եռաչափ տպիչի և համակարգչի ճիշտ հաղորդակցության համար։ Ծրագիրը թույլ է տալիս հստակեցնել տպվող առարկայի համապատասխանելիությունը տպիչին և փոփոխել տպիչի կարգավորումները։

## Ընդունելություն
Make: ամսագիրը նշել է, որ «Եռաչապ տպագրության որոշ ծրագրեր ավելի հեշտ է սովորել քան մյուսները։ Repetier-Host-ը սովորելու համար ամենադժվարներից մեկն է և երբեմն կարող է մարդկանց հետ պահել իրենց տպիչները աշխատեցնելուց»։

## Ծանոթագրություններ

## Արտաքին հղումներ
* Պաշտոնական կայք
* Github page

Կատեգորիա:Եռաչափ տպագրություն
Կատեգորիա:Լինուքսի ծրագրային ապահովում
Կատեգորիա:Ծրագրային ապահովում այբբենական կարգով
Կատեգորիա:Վինդոուզի ծրագրային ապահովում
Юморист (երգ)

«**Юморист**» (ոճավորված որպես *ЮМОРИСТ*), ռուս ռեփեր FACE-ի երաժշտական սինգլը, թողարկված 2019 թվականի փետրվարի 11-ին՝ որպես Միխայիլ Իդովի համանուն ֆիլմի սաունդթրեք։ Երգն օգտագործվել է ֆիլմի ավարտական տիտրերում։

## Ստեղծում
Իդովի խոսքերով Ֆեյսն ինքը որոշեց ձայնագրել «Юморист» երգն այն բանից հետո, երբ դիտեց ֆիլմը։ «Սեպտեմբերին լույս տեսավ Ֆեյսի «Пути неисповедимы» ալբոմը. երաժշտության առումով երկիմաստ, սակայն անսպասելի և թույն ինչպես քաղաքացիական ժեստը։ Այդ ժամանակ ես ավարտում էի ֆիլմի վրա աշխատանքները, և ինձ հանկարծ թվաց, որ Ֆեյսի և գլխավոր հերոսի միջև բավականին հստակ կապ կա։ Եվ Ֆեյսն ու Բորիս Արկադևը՝ մարդիկ, որոնցից հասարակությունը սպասում է, այսպես ասած, պարզ զվարճանքներ, սակայն երկուսն էլ արագ հոգնում են կատակ լինելուց և փորձում են խոսել նրանից, ինչն իրենց իսկապես անհանգստացնում է։ Զուգահեռներն ինձ զարմացնում էին, ես Ֆեյսին ցույց տվեցի ֆիլմը։ Ֆիլմը նրան շատ դուր եկավ, և նա որոշեց երգ ձայնագրել, ինչն անսպասելի օղակ եղավ ֆիլմի իրադարձությունների և արդիության միջև։», - պատմել է ֆիլմի ռեժիսորը։

## Տեսահոլովակ
Տեսահոլովակը դուրս է եկել սինգլի հետ միասին, որի բեմադրող ռեժիսոր է հանդես եկել Իդովը։ Հոլովակն իրենից ներկայացնում է ֆիլմի և տեսահոլովակի կադրերի համատեղում։

«Ներկայացումը նկարահանել ենք մեկ հերթափոխի ընթացքում Պետերբուգի նավի տակ քողարկված կառամատույցի կաբարե թատրոնում։ Տեսահոլովակում ռեփերը հանդես է գալիս որպես ֆիլմի գլխավոր հերոսի ալտեր էգո. նա բեմ է դուրս գալիս կլասիկ կոստյումով և սկսում է «զվարճացնել հանդիսատեսին» խոսափողի առջև», - նկարահանումների մասին է պատմել պրոդյուսեր Արտյոմ Վասիլևը։

Առաջին օրվա ընթացքում տեսահոլովակը հավաքել է ավելի քան 2 մլն դիտում, իսկ կես տարվա ընթացքում՝ շուրջ 40 մլն դիտում՝ դառնալով ամենահաջողված տեսահոլովակը Ֆեյսի կարիերայում։

## Դիրքերը հարթակներում

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Երգեր այբբենական կարգով
Կատեգորիա:Հիփ հոփ երգեր
Կատեգորիա:Ռուսերեն երգեր
Կատեգորիա:Սինգլներ այբբենական կարգով
Ջեն Լեջեր

**Ջենիֆեր Քերոլ Լեջեր** (, ), բրիտանացի թմբկահար, համարվում է Skillet քրիստոնեական և հարդ ռոք խմբի բեք վոկալիստը։ 18 տարեկանում նա դարձել է խմբի թմբկահարը այն բանից հետո, երբ խումբը լքել է նախորդ թմբկահար Լորի Փեթերսը։

## Վաղ կյանք
Ծնվել է Անգլիայի Քովենտրի քաղաքում, 13 տարեկանում սկսել է նվագել հարվածային գործիքների վրա։ Սովորել է «Bluecoat» դպրոցում, որտեղ ստացել է միջնակարգ կրթություն։ Նվագել է հարվածային գործիքների տեղական խմբում և եղել է «Տարվա հարվածային գործիքների երաժիշտ Միացյալ Թագավորությունում» 2006 թվականի մրցույթի հաողթողը։

16 տարեկանում Լեջերը կրթաթոշակ է ստացել Living Light School of Worship հոգևոր երաժշտության դասընթացների ամերիկյան համակարգում սովորելու համար, և անցել է հարվածային գործիքների դասընթաց Վիսկոնսին նահանգի Կենոշա քաղաքում։ Եղել է The Spark խմբի կազմի մեջ, քանի որ թմբկահարի տեղը զբաղված է եղել, նա նվագել է բաս կիթառ։

## Երաժշտական կարիերա
### Skillet
Skillet-ի մասնակիցները Լեջերին հանդիպել են, երբ եկեղեցի են այցելել քաղաքում, որտեղ այդ ժամանակ նա ապրել է։ Նրանք շրջել են դպրոցում, որտեղ նա սովորել է և խնդրել են Լեջերին միանալ խմբին, որպես թմբկահար։ 18 տարեկանից նա Skillet-ի թմբկահարն է, իսկ երբեմն՝ վոկալիստ։

### Ledger
Լեջերը հայտարարել է, որ ինքը և խմբի գործընկեր Քորի Քուպերը սկսել են աշխատել իրենց ալբոմի վրա մոտավորապես 2012 թվականին։

2018 թվականի մարտին հայտարարվել է, որ նրա դեբյուտային մինի ալբոմը՝ Ledger-ը, նախատեսվում է թողարկել ապրիլի 13-ին։ Նա պայմանագիր է կնքել Atlantic Records-ի, Ջոն Քուպերի, Քորի Քուպերի, ինչպես նաև մենեջեր Զաքարի Քելմի Hear it Loud լեյբլի հետ։ Ledger մինի ալբոմի պրոդյուսերը դարձել է երգերի հեղօնակ Քորի Կուպերի և պորդյուսեր Սեթ Մոուսլին։ Ապրիլի 6-ին Ջենը յություբում թողարկել Է «Not Dead Yet» երգի պաշտոնական ձայնագրությունը։

## Սկավառակագրություն
### Մինի ալբոմ

### Սինգլներ

### Փրոմոսինգլներ

### Տեսահոլովակներ

## Մրցանակներ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Բրիտանացի երգչուհիներ
Կատեգորիա:Բրիտանացի թմբկահարներ
Կատեգորիա:Բրիտանացի ռոք երաժիշտներ
Ջոն Քլեյթոն Ադամս

**Ջոն Քլեյթոն Ադամս** (, ), անգլիացի նկարիչ, բնանկարիչ։

## Կենսագրություն
Ծնվել է 1840 թվականին։ Ընտանիքի երկրորդ որդին էր։ Գեղանկարչության արվեստը նա սովորել է Լոնդոնի համալսարանական քոլեջին կից Բլումսբերիի գեղարվեստի դպրոցում։ Նաև սովորել է Վիլյամ Վիլտյո Ֆեննի մոտ։ 19 տարեկանում առաջին անգամ իր աշխատանքները ցուցադրել է Լոնդոնի գեղարվեստի թագավորական ակադեմիայում։

1863-1893 թվականներին այնտեղ ցուցադրվել է նրա 75 կտավ, ևս 25 նկար ցուցադրել է Բրիտանացի նկարիչների թագավորական համայքնում ():

Իր աշխատանքներից շատերում նկարիչը պատկերել է Անգլիայի հարավային շրջանների տեսարանները։ Ջոն Ադամսի նկարներում սիրելի շարքեր են բերքահավաքը պատկերող նկարները։

Նկարչի բնանկարներն առանձնանում էին բարձր տեխնիկայով, հարուստ գունային ներկապնակի օգտագործմամբ և զգայուն լուսային մշակմամբ։ Նրա նկարների մեծ մասն ստորագրված են որպես «Ջ. Քլեյթոն Ադամս»։

Նկարիչը մահացել է 1906 թվականին, Լոնդոնում։

Այժմ Ջոն Քլեյթոն Ադամսի նկարները գտնվում էն Մեծ Բրիտանիայի մի շարք պատկերասրահներում։

## Պատկերասրահ

File:RAMM Adams - The Golden Vale.jpg|«Ոսկե հովիտ»
File:Haymakingonthethames.jpg|«Խոտհարք Թեմզայի վրա»


## Ծանոթագրություններ

## Արտաքին հղումներ
* Ջ. Ադամսի նկարները

Կատեգորիա:19-րդ դարի անգլիացի նկարիչներ
Կատեգորիա:Անգլիացի նկարիչներ
Կատեգորիա:Բրիտանացի նկարիչներ